Sagunt acull la II Jornada Insproject per a visibilitzar i conviure amb persones amb discapacitat
04 de maig 2023

![](/media/05rhvmog/img_1900_c.jpg?width=600.9554140127389&height=850)

El divendres 12 de maig se celebrarà la II Jornada Insproject en la plaça Cronista Chabret a partir de les 17 hores. Este esdeveniment serà en format de portes obertes i amb l'objectiu principal que es convertisca en un espai de visibilització, convivència i intercanvi d'experiències per a totes les persones, atés que la intenció és aconseguir que, persones amb i sense discapacitat puguen compartir un dia d'activitats socioculturals. Esta jornada compta amb la col·laboració del departament de Serveis Socials de l'Ajuntament de Sagunt.

L'alcalde de Sagunt, Darío Moreno, ha destacat que amb les pròpies dinàmiques que hem establit com a societat, recloem a les persones amb discapacitat o amb diferents problematiques a determinats àmbits **i «això fa que elles mateixes se senten excloses i moltes vegades ni tan sols tinguen la iniciativa d'intentar participar més enllà, perquè no veuen una societat amable on poder participar. Però, també molt important, que com no coneixem eixes problemàtiques, no dediquem recursos públics suficients per a poder atendre-les».** Finalment, ha ressaltat que **«queda molt per fer, cada vegada som més conscients, estem un pas més a prop i este 12 de maig continuarem caminant cap a una societat més igualitària i més inclusiva d'una forma real, d'una forma en la qual tots i totes capiem en la nostra societat».**

**![](/media/m2tdjzii/img_0368_c.jpg?width=850&height=566.6666666666666)**

El president d’Insproject Adolfo Pablos ha destacat que esta jornada està oberta a tota la societat en general: **«És oberta a totes les persones que vulguen vindre per a practicar la inclusió i espais igualitaris a través de tallers, jocs activitats culturals, esportives, lúdiques.»** A més, ha explicat que enguany es realitzaran alguns canvis respecte a l'any passat, no sols estaran els tallers centrals en la plaça, sinó que al seu voltant hi haurà activitats durant tota la jornada, per a qui no vulga fer eixe taller puga continuar fent activitats.

Els tallers que es realitzaran seran: de joc corporal a les 17.30, de zumba a les 18.15, d'intel·ligència emocional a les 19.00 i de meditació a les 19.45. D'altra banda, també es realitzaren activitats durant tota la vesprada, com són: hort urbà, pinta cares, atrapa somnis, oci terapèutic tèxtil i jocs tradicionals. A més, també es faran sortejos i rifa solidària.

![](/media/rl4p5qnn/img_0327_c.jpg?width=850&height=566.6666666666666)

La vicepresidenta de Insproject, Xusa Arrufat Alcodori ha reivindicat la inclusió de les persones amb discapacitat dins de la vida social: **«Pareix que al nostre poble no existixen les persones amb discapacitat, no les veiem, tenen els seus espais molt tancats, perquè a vegades és necessari que tinguen els seus espais. Aleshores, en esta jornada el que volem és prendre els carrers, que la gent veja, que conega el que fem i a totes les persones que vivim al poble, amb o sense discapacitat, i que convivim».**

**![](/media/yhklczfz/img_0412_c.jpg?width=850&height=566.6666666666666)**

*   [](http://www.facebook.com/sharer.php?u=https://aytosagunto.es/va/actualitat/sagunt-acull-la-ii-jornada-insproject-per-a-visibilitzar-i-conviure-amb-persones-amb-discapacitat/ "Facebook")
*   [](http://twitter.com/share?url=https://aytosagunto.es/va/actualitat/sagunt-acull-la-ii-jornada-insproject-per-a-visibilitzar-i-conviure-amb-persones-amb-discapacitat/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-acull-la-ii-jornada-insproject-per-a-visibilitzar-i-conviure-amb-persones-amb-discapacitat/ "Linked In")
*   [](mailto:?body=https://aytosagunto.es/va/actualitat/sagunt-acull-la-ii-jornada-insproject-per-a-visibilitzar-i-conviure-amb-persones-amb-discapacitat/)